
Napirend címe: Trófea kiállítás
Előterjesztést készítette: Sinkovics Norbert Zalakarosi Közösségi Ház és Könyvtár igazgató
Tisztelt Képviselőtestület!
2019-ben a Szabadics család felajánlotta Zalakaros Város részére a vadászataik révén összegyűlt trófeáit illetve egyben kitömött állatokat. 
A Képviselőtestület a 326/2019. (XI.21.) számú határozatával döntött az adomány elfogadásáról. 
2019. december 9-én szakemberek megvizsgálták a lehetséges kiállítás helyszínét a strandfürdő tetőterét, majd adományozott trófeagyűjteményt, amely jó állapotú és jól karba van tartva egy-két javítás, illetve tisztítás szükséges. A két nagy terem és a folyosó átalakítással alkalmas a kiállításra, ehhez szükséges a nagyablakok sötétítése, illetve a légkondicionáló kialakítása (fürdő). Még a tavalyi évben egy szakértői csapattól kaptunk javaslatot, hogy melyik kiállítási helyszínt kellene megtekinteni, ahol hasonló vadászati kiállítások vannak.
Kiállítás ütemterve
-     a tetőtér-helyszín-jogi helyzetének rendezése, ingyenes használat/ bérlet az Önkormányzat és fürdő között
-	2020 év eleje: Kiállítási anyag átadás – átvétele, kategorizálása a helyszínen.
-	2020. március: Egy elképzelést, tervet (vázolva a fő irányokat) összeállítunk.
-	Ha a terveket elfogadják, a szerződést aláírjuk. Előlegnek a kialkudott díj 50 %-át kérjük.
-	A helyszínt az útmutatásaink szerint műszakilag „kiállításra kell szabni” (kőműves, gipszkarton, villanyszerelő, klímás stb. szakmunkák). Ezen szakipari munkák nem a mi feladatunk, hanem az önkormányzaté.
-	A szerződésben meghatározott, általunk vállalt határidőt a műszakilag megfelelő helyszín átadásától számítjuk.
Ami ehhez viszont feltétlenül szükséges (megelőzve a felesleges munkát vagy elvárást):
-	rendelkezésre álló forrás (tisztább dolog, ha tudjuk, hogy mibe kell beleférni)
-	a kiállítás megnyitójának elvárt dátuma 2020. december (advent) városnap vagy 2021. május 1. strandnyitás

Kiállítás várható költsége
Előre láthatólag nettó 10-20 millió forint maga a kiállítás elkészítése, ez attól függ, hogy mekkora összeg áll rendelkezésre, többféle variáció lehetséges a szakemberek az összeg meghatározása után dolgozzák ki a kiállítási tervet, (diorámákat: háromdimenziós múzeumi/kiállítási maketteket is).
A szakemberek véleménye szerint a megvalósításba 10 millió forint alatt nem érdemes belekezdeni. A fent említett összeg nem tartalmazza az épület átalakításnak költségét, légkondicionáló beszerelését, továbbá a kiállítás megnyitásához szükséges egyéb eszközöket,
biztosítási költségeket, riasztási rendszer használatát.
Kiállítás működtetése
El kell dönteni, hogy éves nyitva tartása vagy szezonális nyitvatartása lesz a kiállításnak, illetve a napi nyitva tartási időpontot (pl. 4 óra vagy 6 óra), működtetője a Zalakarosi Közösségi Ház és Könyvtár vagy a Zalakarosi Turisztikai Nonprofit Kft. lesz.
Legalább 1 fő foglalkoztatása rendszeres nyitva tartás mellett elengedhetetlen illetve a takarítási feladatok elvégzése (6 órában).
Kiállítás kiegészítése
Javaslat: Amennyiben a kiállítás megvalósul a már meglévő zalakarosi népi gyűjteményt, fafaragásokat is be lehetne illeszteni a kiállításba, egy kisebb helyiségben ízlésesen létre lehetne hozni a helyi gyűjteményt, mely része lenne a kiállításnak.
Határozati javaslat: 
1. Zalakaros Város Képviselő Testület határozata alapján a 2020-as költségvetésből bruttó 15 millió forintot biztosít a kiállítás elkészítésére.
2. Zalakaros Város Képviselő Testület felhatalmazza a polgármestert az ajándékozási szerződés megkötésére a trófeagyűjtemény vonatkozásában a Szabadics családdal. 

3. Zalakaros Város Képviselő Testület felkéri a polgármestert a kiállítási helyszín (strandfürdő tetőtér) ingyenes használati szerződéssel kapcsolatosan, hosszú távú megállapodást készítse elő a Zalakarosi Fürdővel.

4. Zalakaros Város Képviselő Testület felhatalmazza a polgármestert, hogy a kiállítást előkészítő szervezet megbízására közbeszerzési/beszerzési eljárás előkészítésére. Az erre fordítható költség nem haladhatja meg a nettó 10 millió Ft-ot

5. Zalakaros Város Önkormányzata a szükséges átalakításokat kivitelezővel a strandfürdő tetőterében elvégezteti a kiállításnak megfelelően az átalakításokat a Zalakarosi Fürdővel egyezteti és a 2020.évi költségvetésében megtervezi a megvalósításhoz szükséges összeget.

Határidő: 2020. december  vagy 2021. május 1.
Felelős: Novák Ferenc polgármester
              Horváthné Juhász Barbara pénzügyi osztályvezető
                                                                                                                 Novák Ferenc
                                                                                                                  polgármester

